**РЕПУБЛИКА БЪЛГАРИЯ**

**СМЕТНА ПАЛАТА**

**ДОКЛАД ЗА РЕЗУЛТАТИТЕ ОТ ОСЪЩЕСТВЕНИЯ ПОСЛЕДВАЩ КОНТРОЛ ЗА ИЗПЪЛНЕНИЕ НА ПРЕПОРЪКИТЕ**

**от одитен доклад № 0700010614**

**за извършен одит „Изпълнение на Националната стратегия за научни изследвания“ за периода от 01.08.2011 г. до 31.12.2014 г.в Министерство на образованието и науката, Фонд „Научни изследвания“ и Българска академия на науките**

Настоящият доклад е приет с Решение № 054 от 28.03.2017 г. на Сметната палата (Протокол № 11)

**І. ВЪВЕДЕНИЕ**

На основание чл. 50, ал. 1 от Закона за Сметната палата, в изпълнение на т. 7 от Решение на Сметната палата № 112 от 30.07.2015 г. и издадена заповед № ПК-03-01-001 от 20.01.2017 г. на Горица Грънчарова-Кожарева, заместник-председател на Сметната палата е извършена проверка за изпълнението на препоръките по одитен доклад № 0700010614 за извършен одит „Изпълнение на Националната стратегия за научни изследвания“ за периода от 01.08.2011 г. до 31.12.2014 г.в Министерството на образованието и науката, Фонд „Научни изследвания“ и Българската академия на науките.

Окончателният доклад за извършен одит на „Изпълнение на Националната стратегия за научни изследвания“ за периода от 01.08.2011 г. до 31.12.2014 г. е изпратен през м. август 2015 г. В резултат на извършения одит са дадени препоръки на министъра на образованието и науката, управителя на фонд „Научни изследвания“ и председателя на БАН. Срокът за изпълнение на препоръките е шест месеца и е изтекъл през м. февруари 2016 г.

Министърът на образованието и науката (МОН) и Управителят на Фонд „Научни изследвания“ (ФНИ) не са уведомили председателя на Сметната палата за предприетите мерки и действия за изпълнението на дадените препоръки, в определения в доклада срок, с което не са изпълнили разпоредбата на чл. 50, ал. 2 от Закона за Сметната палата.

Председателят и заместник-председателят на Сметната палата са уведомени за изпълнение на препоръката от председателя и заместник-председателя на Българската академия на науките (БАН)[[1]](#footnote-1).

По време на проверката, с писмо на Министерството на образованието и науката (МОН) изх. № 94-217 от 25.01.2017 г. и писмо изх. № 02/2 от 25.01.2017 г. на ФНИ[[2]](#footnote-2) е предоставена информация за изпълнение на дадените препоръки.

Извършената проверка има за цел да установи изпълнението на дадените от Сметната палата препоръки от одитирания обект.

**РЕЗУЛТАТИ**

При осъществения последващ контрол за изпълнението на препоръките към министъра на образованието и науката е установено:

**1. По дадените препоръки към министъра на образованието и науката:**

**Препоръка 1.1.***Иницииране на допълнение на Закона за насърчаване на научните изследвания (ЗННИ) с:*

**Подпрепоръка 1.1.1.***Дефиниция за фундаменталните и приложните изследвания и разпространението на научните резултати, попадащи в обхвата на научноизследователската дейност.*

В Закона за насърчаване на научните изследвания[[3]](#footnote-3), в Допълнителните разпоредби, параграф 1, т. 9 се съдържа дефиниция за фундаментални научни изследвания.

Съгласно ЗННИ[[4]](#footnote-4): „Фондът има за цел да подкрепя финансово проекти и дейности за насърчаване и развитие на научните изследвания в съответствие с:

а) Европейската рамка за държавна помощ за научни изследвания, развитие и иновации (ОВ, С 198 от 27.06.2014 г.)[[5]](#footnote-5);

б) Националната стратегия за научни изследвания;

в) Националната програма за реформи;

г) рамкови програми с определени приоритети на Европейския съюз, както и други европейски и международни инициативи;

д) Европейската и националната пътна карта за научноизследователска инфраструктура.“

Европейската рамка за държавна помощ за научни изследвания, развитие и иновации, в раздел „Приложно поле и определения“, съдържа определения за „фундаментални научни изследвания“ и „приложни изследвания“.

**Подпрепоръката е изпълнена.**

**Подпрепоръка 1.1.2.** *Критерии за оценка на изпълнението на научните проекти.*

Съгласно разпоредбите на чл. 26 от ЗННИ, „Конкурсната процедура се открива въз основа на решение на изпълнителния съвет (ИС) със заповед на управителя на фонда, която съдържа: критерии и показатели за оценка.“ (нова т. 7).

Правилникът за наблюдение и оценка на научноизследователската дейност на висшите училища, научните организации както и на дейността на ФНИ[[6]](#footnote-6) (ПНОНИД) урежда организацията и функционирането на система за наблюдение и оценка на научноизследователската дейност, осъществявана от висшите училища и научните организации, както и на дейността на ФНИ. Системата осигурява възможност за ежегодна оценка на научноизследователската дейност на организациите въз основа на обективни и измерими международно признати показатели по три основни критерия - научни резултати, научен капацитет, национална и международна разпознаваемост[[7]](#footnote-7). Оценяването се извършва от комисия по критерии, показатели и съответни методи за оценка, посочени в приложение № 2 към правилника.

В Правилника на ФНИ[[8]](#footnote-8) е регламентирана функция на ИС да одобрява критерии за оценяване на изпълнението на проектите и правила за текущ контрол на изпълнението на договорите за финансиране на проекти.

**Подпрепоръката е изпълнена.**

**Подпрепоръка 1.1.3.***Определяне на срок за издаване на Правилника за наблюдение и оценка на научноизследователската дейност, осъществявана от висшите училища и научните организации, както и на дейността на ФНИ.*

В параграф 25 от Заключителната разпоредба на ЗИД на ЗННИ[[9]](#footnote-9) е определен 3-месечен срок от влизане в сила на закона, министърът на образованието и науката да издаде Правилника за наблюдение и оценка на научноизследователската дейност, осъществявана от висшите училища и научните организации, както и на дейността на ФНИ. Правилникът е издаден от МОН и е обнародван ДВ, бр. 72 от 18.09.2015 г.

**Подпрепоръката е неприложима (с отпаднала необходимост).**

**Препоръка 1.2.***Допълване на разпоредбите на проекта на Правилника на ФНИ с определяне на:*

**Подпрепоръка 1.2.1.***Срок за внасяне от ИС на ФНИ на годишната оперативна програма в МОН и срок за утвърждаването й от министъра на образованието и науката.*

Съгласно чл. 33 от Правилника на ФНИ, в срок до 31 януари всяка година по предложение на управителя на Фонда изпълнителният съвет приема проекти за годишна оперативна програма и за бюджет на Фонда за следващата година, които се представят на министъра на образованието и науката.

Съгласно чл. 34, ал. 1 от Правилника на ФНИ, до 1 март изпълнителният съвет на Фонда по предложение на управителя приема годишна оперативна програма на Фонда и индикативното разпределение на средства по бюджета на Фонда за годината.

Утвърждаването на Годишната оперативна програма за текущата година в МОН е след приемането на Закона за държавния бюджет за същата година.

**Подпрепоръката е частично изпълнена**.

**Подпрепоръка 1.2.2*.*** *Съдържание на годишния отчет за дейността на ФНИ.*

В Правилника на ФНИ[[10]](#footnote-10), Раздел VII. Отчитане на дейността на Фонда, ежегодно в срок до 31 март Фондът представя на министъра на образованието и науката годишен отчет за дейността си[[11]](#footnote-11).

Годишният отчет за дейността на Фонда съдържа[[12]](#footnote-12):

а) информация за наименованията на конкурсите за годината, предвиденото и одобрено финансиране по тях, броя кандидатствали и одобрени проекти и статистическа информация по научни области, научни организации и др.;

б) анализ и оценка на проведеното оценяване на проектите, както и на установените проблеми;

в) анализ и оценка на проведените оценявания на междинни отчети по текущи проекти информация за продължените проекти по различните типове проекти;

г) анализ и оценка на проведените оценявания на окончателни отчети по проекти, общото финансиране по тях, посочване на положителни примери за успешни проекти и на проекти, за които са установени проблеми;

д) информация за това, какъв дял от националната научна продукция в отделните научни области за предходната година съгласно международните бази данни ISI, Scopus и други бази данни е реализиран с финансовата подкрепа на Фонда;

е) информация за административните разходи на Фонда за годината;

ж) общо заключение за дейността на Фонда през изминалата година и предприети или препоръчани мерки за подобряване дейността на Фонда.

**Подпрепоръката е изпълнена.**

**Подпрепоръка 1.2.3.***Срок за издаване от управителя на ФНИ на заповед за откриване на конкурсните процедури, след одобряването им от ИС на ФНИ.*

В Правилника на ФНИ е налице разпоредба[[13]](#footnote-13), съгласно която управителят издава заповед за откриване на конкурсната процедура въз основа на решението на Изпълнителния съвет и в срока, определен с решението.

**Подпрепоръката е изпълнена.**

**Подпрепоръка 1.2.4.***Процедура по разработване и утвърждаване на Насоките за кандидатстване по конкурсните процедури.*

В глава Трета, раздел II Общи условия за организиране на конкурси от Правилника на ФНИ**,** са налице разпоредби съгласно които:

- ИС със свое решение определя работна група за подготовка на конкурсната документация, част от която са насоки и методика за оценка за кандидатстване в конкурса, като е определено и минималното съдържание, което следва да е включено в насоките;

- ИС взема решение за провеждане на конкурсна процедура, с което одобрява конкурсната документация съдържаща насоки и методика за оценка за кандидатстване в конкурса[[14]](#footnote-14).

**Подпрепоръката е изпълнена.**

**Подпрепоръка 1.2.5.***Критерии за оценка на изпълнението на междинните етапи на финансираните конкурсни проекти и на окончателните резултати на завършените научноизследователски проекти.*

В Правилника на ФНИ се съдържа разпоредба[[15]](#footnote-15), съгласно която проектните предложения за участие в конкурси следва да са изготвени така, че „Очакваните резултати на проектите трябва да са ясни, измерими и проверими при тяхното междинно и крайно отчитане съгласно ПНОНИД. Те трябва задължително да предвиждат за всеки етап от проекта приети или изпратени за печат научни публикации в списание с импакт фактор/ранг или заявка за патент или изградена апаратура с уникални характеристики, а за проекти в областта на обществените и хуманитарните науки -публикация в реферирано и индексирано списание или рецензирана студия или част от монография.“

Изпълнителният съвет определя критериите за оценяване за всеки тип конкурси. В Правилника е включен изцяло нов Раздел VI. „Анализ, контрол и оценка на изпълнението на финансираните проекти“, който съдържа разпоредбите, свързани с процеса по отчитане и оценка на междинните и окончателните научни и финансови отчети за изпълнението на проектите. Научната оценка се извършва от независими оценители, като в зависимост от постигнатите резултати се поставят съответни оценки.

**Подпрепоръката е изпълнена.**

**Подпрепоръка 1.2.6.***Вида на предвидения за осъществяването от министъра на образованието и науката контрол на дейността на ФНИ.*

В Правилника на ФНИ[[16]](#footnote-16) е определен вида на контрола, който министърът на образованието и науката упражнява върху дейността на Фонда чрез:

а) утвърждаване на Годишната оперативна програма на Фонда;

б) мониторинг и анализ на дейността на Фонда;

в) приемане на Годишния отчет за дейността на Фонда;

г) утвърждаване на оценката за дейността на Фонда, предложена от комисията по

Правилника за наблюдение и оценка на научноизследователската дейност, осъществявана от висшите училища и научните организации, както и на дейността на Фонд "Научни изследвания";

д) осъществяване на контрол чрез Инспектората и Звеното за вътрешен одит на МОН;

е) оценка на дейността на ФНИ от чуждестранни експерти, организирана през четири години.

**Подпрепоръката е изпълнена.**

**Подпрепоръка 1.2.7*.*** *Дефиниция за фундаментални и приложни научни изследвания, които ФНИ подкрепя чрез дейността си.*

Както е посочено по-горе в доклада във връзка с изпълнението на подпрепоръка 1.1.1., съгласно ЗННИ[[17]](#footnote-17): „Фондът има за цел да подкрепя финансово проекти и дейности за насърчаване и развитие на научните изследвания в съответствие със:

1. Европейската рамка за държавна помощ за научни изследвания, развитие и иновации (ОВ, С 198 от 27.06.2014 г.)[[18]](#footnote-18);

2. Националната стратегия за научни изследвания;

3. Националната програма за реформи;

4. рамкови програми с определени приоритети на Европейския съюз, както и други европейски и международни инициативи;

5. Европейската и националната пътна карта за научноизследователска инфраструктура.“

Европейската рамка за държавна помощ за научни изследвания, развитие и иновации, в раздел „Приложно поле и определения“, съдържа определения за „фундаментални научни изследвания“ и „приложни изследвания“.

**Подпрепоръката е изпълнена.**

**Препоръка 1.3.***Разработване на работните планове на служителите на дирекция „Наука“ в съответствие с функциите на отделите от функционалната характеристика на дирекцията.*

Предоставени са 13 броя копия на работни планове на служителите от дирекция „Наука“, актуални към 2017 г.[[19]](#footnote-19)

**Препоръката е изпълнена.**

**Препоръка 1.4*.*** *Утвърждаване на Правила за регламентиране реда на работата в дирекция „Наука“ и за предаване и приемане на работа и документи между служителите при дългосрочно отсъствие и при напускане на работа.*

Разработен е проект на Вътрешни правила за организация на дейността на дирекция „Наука“, в съответствие с устройствния правилник на МОН. Правилата са на етап обсъждане, предвид измененията в УП на министерството, приети през м.октомври 2016 г.[[20]](#footnote-20) Правилата са разработени на основание СФУК на МОН и съгласувани от дирекция „Наука“, следва да се съгласуват от компетентните дирекции и утвърдят от главен секретар. До средата на м. февруари 2017 г. Вътрешни правила за организация на дейността на дирекция „Наука“ не са утвърдени.

**Препоръката е в процес на изпълнение.**

**Препоръка 1.5.***Определяне със заповед на конкретни длъжностни лица за водене и поддържане на информацията в регистъра.*

Съгласно чл. 7б от ЗННИ, МОН поддържа регистър за научната дейност в България. Съгласно чл. 2, ал. 16 от Правилника за устройството и дейността на Националния център за информация и документация, считано от 01.01.2017 г., центърът води и поддържа регистъра за научната дейност в Република България по чл.7б от ЗННИ и координира дейността на националния регистър с европейската мрежа на научни регистри – ЕУРОКРИС. Дейността е предвидено да се осъществява от дирекция „Регистри и информационно осигуряване“.

До 01.01.2017 г. дирекция „Наука“ е поддържала регистъра за научната дейност, съгласно Инструкция № 1 от 4.01.2012 г. за реда на водене на Регистъра на научната дейност. Функции по текущо предоставяне на данни за вписване в регистъра са регламентирани и в Правилника за ФНИ.

**Предвид направените нормативни промени считано от 01.01.2017 г. препоръката е неприложима.**

**Препоръка 1.6.***Осигуряване на механизъм за текущо предоставяне от законово регламентираните лица на данните за вписване в регистъра.*

Съгласно чл.7б от ЗННИ, МОН поддържа регистър за научната дейност в България. Съгласно чл.2, ал. 16 от Правилника за устройството и дейността на Националния център за информация и документация[[21]](#footnote-21), считано от 01.01.2017 г., центърът води и поддържа регистъра за научната дейност в РБ по чл.7б от ЗННИ и координира дейността на националния регистър с европейската мрежа на научни регистри – ЕУРОКРИС. Дейността е предвидено да се осъществява от дирекция „Регистри и информационно осигуряване“[[22]](#footnote-22).

До 01.01.2017 г. дирекция „Наука“ е поддържала регистъра за научната дейност, съгласно Инструкция № 1 от 4.01.2012 г. за реда на водене на Регистъра на научната дейност. Функции по текущо предоставяне на данни за вписване в регистъра са регламентирани и в Правилника за ФНИ[[23]](#footnote-23).

Направените нормативни промени до средата на м. февруари 2017 г. не водят до осигуряване на механизъм за текущо предоставяне от законово регламентираните лица на данните за вписване в регистъра.

Поради липсата на нормативно основание, което да ги задължава, научните организации и висшите училища не предоставят своевременно предвидените данни за поддържане в регистъра на предвидената в ЗННИ информация.

**Препоръката не е изпълнена.**

**Препоръка 1.7.***Въвеждане на регистър от МОН на научното оборудване и да разпореди провеждането на инвентаризация.*

В МОН е изготвена обобщена информация за наличната инфраструктура в научните организации, въз основа на постъпила информация от БАН, Селскостопанската академия (ССА) и висшите училища (ВУ), в резултат на което е създадена Карта на наличната научноизследователска инфраструктура, апаратура и оборудване по райони на планиране в България. Този анализ е отправна точка за актуализацията на Националната пътна карта за научна инфраструктура и Стратегията за насърчаване на научните изследвания 2020. Поради открити несъответствия в подадените от научните организации налични научни инфраструктури, е решено да бъде направена верификация на картографирането с помощта на външни експерти. С доклад на заместник-министър на образованието и науката до министъра на образованието и науката през април 2016 г. е предложено картата да бъде публикувана и достъпна на интернет страницата на МОН, раздел Наука, Научноизследователски инфраструктури[[24]](#footnote-24), както и предприемане на действия за надграждане на Регистъра на научната дейност в Република България чрез модул за научноизследователски инфраструктури.

**Препоръката е изпълнена.**

**Препоръка 1.8*.*** *Утвърждаване на:*

**Подпрепоръка 1.8.1*.*** *Правила и процедури за регламентиране взаимодействието между дирекциите в МОН във връзка с подготовката на междудържавните и междуведомствените споразумения, програми, протоколи и неправителствени споразумения за научно-техническо сътрудничество и научен обмен.*

Със заповед №РД09-1992 от 13.12.2016 г. на министъра на образованието и науката са утвърдени Вътрешни правила за оборота на електронни документи и такива на хартиен носител в министерството[[25]](#footnote-25). В раздел III Създаване и съгласуване на документи се съдържа взаимодействието между дирекциите, включително и във връзка с подготовката на междудържавните и междуведомствените споразумения, програми, протоколи и неправителствени споразумения за научно-техническо сътрудничество и научен обмен.

**Подпрепоръката е изпълнена.**

**Подпрепоръка 1.8.2.***Правила за кандидатстване, подбор и изпълнение на съвместни научноизследователски проекти за двустранно научно и техническо сътрудничество и взаимодействието между дирекция „Наука“ и ФНИ по двустранните споразумения за научно-техническо сътрудничество.*

От ФНИ са разработени Общи насоки и методика за оценка по процедура „Конкурси за проекти по програми за двустранно сътрудничество - 2016 г.“[[26]](#footnote-26)

В Плана за действие за изпълнение на препоръките е посочено, че проект на правила е разработен през 2014 г., но не е утвърден от министъра. Изразено е становище от дирекция „Правна“ на МОН, че такива правила не са необходими.

Препоръката не може да бъде приета като изпълнена, доколкото дирекция „Наука“ участва в подготовката на междудържавните и междуведомствените споразумения, програми, протоколи и неправителствени споразумения за научно-техническо сътрудничество и научен обмен[[27]](#footnote-27) и отговаря за изпълнение на задълженията на МОН по двустранните споразумения за научно-техническо сътрудничество[[28]](#footnote-28). Редът за осъществяване на тази подготовка не е регламентиран в утвърдени правила и процедури.

**Подпрепоръката не е изпълнена.**

**Подпрепоръка 1.8.3*.*** *Вътрешен акт за определяне на междуведомствен координационен съвет за изпълнението и мониторинга на Националната пътна карта за научна инфраструктура (НПКНИ).*

Към 20.02.2017 г. независимо от изискването на НПКНИ от 2010 г. и 2014 г. не е създаден Междуведомствения координационен съвет и не е определен неговия персонален състав.

Към 20.02.2017 г. се извършва актуализация на НПКНИ и е в процес създаването на Междуведомствения координационен съвет по действащата НПКНИ.[[29]](#footnote-29)

**Подпрепоръката не е изпълнена.**

**Подпрепоръка 1.8.4.***Вътрешни правила за наблюдение и контрол на изпълнението на проектите по научните инфраструктури.*

Министерството на образованието и науката във връзка с изпълнението на Плана за изпълнение на препоръките на Сметната палата по одитен доклад № 07000100614 пояснява, че Вътрешни правила ще се разработят след приемане на актуализираната НПКНИ[[30]](#footnote-30). Вътрешни правила за отчет и мониторинг се предвиждат като раздел „Управление“ в актуализираната НПКНИ. След актуализиране на НПКНИ и сформиране на МКС се предвижда приемане на вътрешни правила.

Независимо че има приети НПКНИ от 2010 г. и актуализирана НПКНИ от 2014 г., до 15.02.2017 г. няма утвърдени правила за за наблюдение и контрол на изпълнението на проектите по научните инфраструктури.

**Подпрепоръката не е изпълнена.**

**Подпрепоръка 1.8.5*.*** *Правила за координация и финансиране на проектите по Седма рамкова програма и програма КОСТ в съответствие със ЗННИ, УП на МОН и ПФНИ.*

Със заповед № РД09-1673 от 25.10.2016 г. на министъра на образованието и науката са утвърдени Правила за регламентиране на координацията и взаимодействието между МОН и ФНИ, свързани с процедурата по предоставяне на национално съфинансиране при участие на български колективи в научни проекти по 7Рамкова програма на ЕК. С писмо № 1106-47 от 15.11.2016 г. на МОН правилата са предоставени на Управителя на ФНИ.[[31]](#footnote-31)

**Подпрепоръката е изпълнена.**

**Подпрепоръка 1.8.6.***Вътрешен акт за определяне на националния координатор по Програма КОСТ.*

Със заповед № РД09-967 от 16.07.2015 г на министъра на образованието и науката е определен национален координатор по програма COST.[[32]](#footnote-32)

**Подпрепоръката е изпълнена.**

**Подпрепоръка 1.8.7*.*** *Правила за работата на членовете и експертите на програмните управителни комитети по тематични направления.*

Към момента на извършване на настоящия одит отпада необходимостта от разработване на правила, поради изтичане срокът на 7РП и програма COST.

**Подпрепоръката е с отпаднала необходимост.**

**Подпрепоръка 1.8.8*.*** *Правила за дейността на националната контактна мрежа и представителите в Програмните комитети на Рамковата програма Хоризонт 2020.*

Утвърдени са Правила за дейността на Националната контактна мрежа и представителите в Програмните комитети на Рамкова програма Хоризонт 2020, утвърдени със Заповед № РД09-1105/10.08.2015 г., изменена със Заповед № РД09-1272/08.09.2015 г.[[33]](#footnote-33)

**Подпрепоръката е изпълнена.**

**Препоръка 1.9*.*** *Изготвяне на годишни оперативни планове на национално ниво за изпълнение на Плана за действие за изпълнение на Националната стратегия за следващия програмен период.*

С Решение № 900 от 25.10.2016 г. е одобрена обновена Национална стратегия за развитие на научните изследвания 2025, приет е Оперативен план за изпълнение и Индикативен план на инвестициите за периода 2017-2020 г. към стратегията. С решението си Министерският съвет предлага на Народното събрание да разгледа и приеме обновената Национална стратегия за развитие на научните изследвания 2025.[[34]](#footnote-34) Националната стратегия е внесена в деловодството на Народното събрание на 25.10.2016 г. и е разпределена за разглеждане на четири парламентарни комисии.

**Препоръката е в процес на изпълнение.**

**Препоръка 1.10.***Изготвянето на годишен доклад за състоянието на научноизследователската дейност и дейността на ФНИ.*

Изготвен е доклад № 80-1676 от 09.12.2015 г. от заместник-министъра на образованието и науката, одобрен с положителната резолюция на министъра, с който се приема, че изготвянето на годишния доклад за състоянието и развитието на научните изследвания в научните организации и висшите училища изисква специфични умения, свързани с обработване, анализиране и работа с аналитични документи. Ръководството на министерството счита, че годишният доклад трябва да бъде изготвен от външен изпълнител компетентен в научната област, предвид ограничения експертен състав в министерството. Не е одобрен проекта на договор с външен изпълнител, който да изготви доклада. С доклад № 80810-39/06.02.2017 г. отново е инициирано възлагане изготвянето на годишен доклад[[35]](#footnote-35).

**Препоръката не е изпълнена.**

**Препоръка 1.11*.*** *Създаване на координационен механизъм за отчитане изпълнението на Националната стратегия.*

Новата Национална стратегия за развитие на научните изследвания 2025 е внесена на 25.10.2016 г. за приемане от Народното събрание. Координационният механизъм за отчитане изпълнението на стратегията ще бъде създаден след приемането й от Народното събрание[[36]](#footnote-36).

**Препоръката е в процес на изпълнение.**

**Препоръка 1.12*.*** *Утвърждаване на механизъм за координация на ФНИ с останалите финансиращи институции на приложни научни изследвания.*

Механизъм за координация на дейността на ФНИ с тази на останалите финансиращи институции е разработен като част от предоставения на Министерството на икономиката „Policy mix“ към Иновационната стратегия за интелигентна специализация 2014-2020 (ИСИС) [[37]](#footnote-37). В проекта на Националната стратегията за развитие на научни изследвания 2025 е предвидено преструктуриране на Фонд „Научни изследвания” в една политически и оперативно независима агенция за финансиране на научни изследвания, която реализира значително увеличаващи се многогодишни програми за отпускане на безвъзмездни средства за научни изследвания с помощта на прозрачна, отговорна, основана на качеството конкуренция, критериите за която трябва да бъдат предвидени въз основа на международните стандарти и практики. В оперативния план за изпълнение на Националната стратегия (проект), по стълб 1, цел 2, дейности 4, 5 и 6 са представени мерки за преминаване към нов подход при финансиране на научните изследвания: програмно и резултатно-ориентирано финансиране, създаване на специализирана агенция, разширяване на договорното начало и др.

До 15.02.2017 г. няма разработен и утвърден механизъм за координация на финансиращите на приложни научни изследвания.

**Препоръката не е изпълнена.**

**Препоръка 1.13.** *Приемане на Правилник за оценка на научноизследователската дейност и дейността на ФНИ.*

Правилник за наблюдение и оценка на научноизследователската дейност, осъществявана от висшите училища и научните организации, както и на дейността на Фонд „Научни изследвания“ е издаден от министъра на образованието и науката, обн., ДВ, бр. 72 от 18.09.2015 г.

**Препоръката е изпълнена.**

**Препоръка 1.14.** *Анализ на постигнатите резултати от изпълнението на проектите по сключени договори от конкурсните сесии, проведени в периода 2007 г. – 2011 г., въз основа на който да се вземе решение за продължаване или прекратяване финансирането на договорите.*

В предоставената информация от МОН, с писмо изх. № 94-217 от 25.01.2017 г. не са приложени документи, доказващи изпълнение на анализ на постигнатите резултати от изпълнението на проектите по сключени договори от конкурсните сесии, проведени в периода 2007 г. – 2011 г.

Съгласно Правилника за дейността на ФНИ, постоянните научно-експертни комисии извършват текущ мониторинг, анализ и оценка на изпълнението на финансираните конкурсни проекти[[38]](#footnote-38). В изпълнение на тези функции, в изготвения от МОН цялостен *Анализ на състоянието на националната научна система*[[39]](#footnote-39), има посочени резултати от научните отчети по сключените договори в периода 2007-2014 г., оценявани през 2015 г.

**Препоръката е изпълнена.**

**Препоръка 1.15*.*** *Утвърждаване на „Правилник за организацията и дейността на Комисията за сътрудничество с ЦЕРН“ и за изготвяне на годишен доклад за дейността й.*

В Плана за изпълнение на препоръките е потвърден фактът от окончателния одитен доклад относно разработен проект на „Правилник за организацията и дейността на Комисията за сътрудничество с ЦЕРН“, който не е утвърден от министъра на образованието и науката.

В Плана за изпълнение на препоръките не са предвидени мерки относно годишно докладване за резултатите от дейността на Комисията.

С утвърден от министъра на образованието и науката доклад на заместник-министъра от 31.01.2017 г. се стартира процедура по подготовката за внасяне в МС на Национална програма „България в ЦЕРН 2016-2026 г.“[[40]](#footnote-40)

**Препоръката не е изпълнена.**

**Препоръка 1.16*.*** *Утвърждаване на „Правила за разпределение и контрол на средствата, отпускани целево от държавния бюджет за присъщата на държавните висши училища научна или художествено-творческа дейност”.*

С Постановление № 233 от 10.09.2016 г. на Министерския съвет е приета Наредба за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художественотворческа дейност.[[41]](#footnote-41)

**Препоръката е изпълнена.**

**Препоръка 1.17.** *Определяне на длъжностни лица, отговорни за администрирането на договорите, сключени по проекти на Седма рамкова програма и програма COST, както и за окомплектоването и съхраняването на досиетата им.*

На основание доклади № 80-1188 от 28.10.2015 г. и № 80810 -121 от 14.04.2016 г. и положителни резолюции на министъра на образованието и науката, дейностите по финансиране на проекти по 7-ма Рамкова програма на ЕС и COST са прехвърлени във ФНИ с приемо-предавателен протокол.[[42]](#footnote-42)

Съгласно т. 37 от раздел IX. Информираност и прозрачност от Правилата за регламентиране на координацията и взаимодействието между МОН и ФНИ, свързани с процедурата по предоставяне на националното съфинансиране при участие на български колективи в научни проекти по 7-ма Рамкова програма на ЕС, базата данни за подкрепените проекти и организации се администрира от дирекция „Наука“ и се актуализира периодично на база предоставената информация от ФНИ[[43]](#footnote-43).

**Препоръката е изпълнена.**

**Препоръка 1.18*.*** *Регламентиране в договорите на:*

**Подпрепоръка 1.18.1*.*** *Конкретния размер на средствата за целия период на договора и размера на средствата за съответните етапи на изпълнение****.***

**Подпрепоръка 1.18.2.***Конкретните дати за изпълнение на извършените дейности.*

**Подпрепоръка 1.18.3.** *Конкретен срок (дата) за отчитане на получените резултати от проекта.*

**Подпрепоръка 1.18.4.** *Реда за предаване и приемане на извършените научни дейности и финансови разходи.*

Правилникът за дейността на ФНИ[[44]](#footnote-44) съдържа раздел V Договор за финансиране, в който се регламентират както съдържанието на договора за предоставяне на финансиране на одобрени проекти, сключван между управителя на фонда и изпълнителите, така и взаимоотношенията по сключване и изпълнение на договорите.

Правата и задълженията на страните по реализация на проектите, в т.ч. размера на средствата, срок за изпълнение и реда за изготвяне и приемане на научните доклади и финансови отчети се уреждат и в т.16 от Правила за регламентиране на координацията и взаимодействието между МОН и ФНИ, свързани с процедурата по предоставяне на национално съфинансиране при участие на български колективи в научни проекти по 7-ма Рамкова програма на ЕС[[45]](#footnote-45).

**Препоръката и подпрепоръките към нея са изпълнени.**

**Препоръка 1.19*.*** *Издаване на вътрешен акт за регламентиране ползването и предоставянето на информация от система CORDIS(еСОRDA), както и да определи длъжностните лица с права за достъп и определи конкретните им задължения.*

Информационната система CORDIS е общодостъпна, а системата еСОRDA се използва от представителите на националната контактна мрежа на Рамковата програма Хоризонт 2020, определени със Заповед № РД09-1659/11.11.2015 г. и на Програмните комитети на Рамковата програма Хоризонт 2020, определени със Заповед № РД09-576/03.05.2016 г.[[46]](#footnote-46) Те се нотифицират от ЕК и получават достъп директно от службата на ЕК, която администрира тази система.

**Препоръката е изпълнена.**

**Препоръка 1.20*.*** *Утвърждаване на Правилник за наблюдение и оценка на научноизследователската дейност, осъществявана от висшите училища и научните организации, както и на дейността на фонд „Научни изследвания“.*

Правилник за наблюдение и оценка на научноизследователската дейност, осъществявана от висшите училища и научните организации, както и на дейността на Фонд „Научни изследвания“ е издаден от министъра на образованието и науката, обн., ДВ, бр. 72 от 18.09.2015 г.

**Препоръката е изпълнена.**

**Препоръка 1.21*.*** *Определяне на механизъм и възстановяване на неизразходените средства от координаторите по сключените договори за предпроектни проучвания по Националната пътна карта в бюджета на МОН.*

За изпълнение на дейностите, предвидени в Националната пътна карта за научна инфраструктура, през април 2011 г. са сключени 7 договора за предпроектни проучвания със срок за изпълнение 1 година, на обща стойност 525 000 лв. Уговаряно е удължаване на срока на договорите със 6 месеца, но не са сключени допълнителни споразумения с изпълнителите. С писмо до директора на дирекция „Правна“ от директора на дирекция „Наука“[[47]](#footnote-47) се съобщава за неизразходвани средства от изпълнители по договори за предпроектни проучвания и възможността за възстановяването им на МОН. Разработен е доклад до министъра на образованието и науката от 28.11.2016 г. и през м. февруари 2017 г., 1 година след изтичане на срока за изпълнение на препоръките, все още продължава вътрешната процедура по съгласуване в МОН и уточняване на правнонормативните действия по приключване на договорните отношения и възстановяване на средствата за предпроектни проучвания.

С цел уточняване на дължимите суми за възстановяване, с писмо на директора на дирекция „Наука“, е потърсено съдействие от експертите в дирекция „Стопански и счетоводни дейности“[[48]](#footnote-48).

**Препоръката е в процес на изпълнение.**

**2. По дадените препоръки към Управителя на Фонд „Научни изследвания“:**

**Препоръка 2.1*.*** *Внедряване на информационна система за кандидатстване и управление на проекти, финансирани от ФНИ.*

След проведена обществена поръчка е сключен договор[[49]](#footnote-49) с външен изпълнител с предмет: „Разработване на специализиран софтуер Регистър за кандидатстване и управление на проекти във Фонд „Научни изследвания“. В изпълнение на договора е разработен и внедрен софтуерния продукт[[50]](#footnote-50).

**Препоръката е изпълнена.**

**Препоръка 2.2*.*** *Провеждане на инвентаризация на научното оборудване и въвеждане на данните в регистър на научното оборудване.*

В изпълнение на заповед на Управителя на ФНИ[[51]](#footnote-51) от секретарите на комисии са предадени справки и документи за закупени дълготрайни материални активи по изпълнени договори за научна дейност, сключени и финансирани от ФНИ. През 2015 г. информацията от справките е в електронен вариант и обобщена в *Excel* формат*,* което на този етап представлява регистър[[52]](#footnote-52). След осигуряване на финансови средства ще бъде закупен специализиран програмен продукт за регистър на научното оборудване.

От съдържащите се в регистъра обобщени данни не може да се изведе информация за материалната отговорност на конкретни лица, тъй като липсват данни за институцията, инвентарния номер на актива от съответните инвентаризационни описи, а в някои случаи и данни за индивидуализиране на актива.

**Препоръката е частично изпълнена.**

**Препоръка 2.3*.*** *Актуализиране на прилаганите вътрешни правила в съответствие с разпоредбите на новия Правилник на ФНИ след неговото приемане.*

За постигане на съответствие с разпоредбите на новия Правилник на ФНИ, в сила от м. май 2016 г., с протоколи от заседания на ИС, са приети вътрешни правила:

* Правила за провеждане на конкурс за управител на ФНИ;[[53]](#footnote-53)
* Правила за определяне на членове на научно-експертни комисии;[[54]](#footnote-54)
* Указания за отчитане на проекти по процедури за съфинансиране по програма COST и подпомагане на международни конференции, провеждани в България;[[55]](#footnote-55)
* Правила за държавна помощ и правилото de minimis в конкурсите на ФНИ;[[56]](#footnote-56)
* Правила за работата на временните научно-експертни комисии[[57]](#footnote-57) и подготовка на Правила за допустимите разходи на различните видове конкурси и указания за разходването и отчитането на средствата;
* Процедура за определяне на оценители на проектни предложения;[[58]](#footnote-58)

**Препоръката е изпълнена.**

**Препоръка 2.4*.*** *Да утвърди правила/процедури за предаване и приемане на работата и документите между служители при дългосрочно отсъствие и при напускане на работа, както и при прекратяване на договорни отношения с външни организации.*

Създадена е практика, със заповеди на управителя на ФНИ, да се определят комисии за предаване и приемане на документи, информация за предстоящи текущи задачи, технически средства и други, в зависимост от конкретните случаи. За изпълнените задачи са съставяни приемо-предавателни протоколи.[[59]](#footnote-59)

Към 15.02.2017 г. няма утвърдени правила/процедури за предаване и приемане на работата и документите между служители при дългосрочно отсъствие и при напускане на работа, както и при прекратяване на договорни отношения с външни организации, с което не е осигурена устойчивост на въведената контролна дейност.

**Препоръката не е изпълнена.**

**3. Към Председателя на Българската академия на науките:**

**Препоръка 3.1*.*** *Съвместно с управителя на ФНИ да предприеме действия по изпълнението на сключения Меморандум за сътрудничество.*

Съвместни дейности в изпълнение на Меморандума за сътрудничество не са изпълнявани[[60]](#footnote-60).

**Препоръката не е изпълнена.**

**Препоръка 3.2*.*** *Да се създаде организация за включване в годишния доклад на БАН, като част от отчета за научноизследователската дейност, на анализ относно приноса на БАН за изпълнението на целите и задачите, определени в Националната стратегия за научни изследвания.*

Годишният доклад на БАН за 2014 г.[[61]](#footnote-61) и за 2015 г.[[62]](#footnote-62) съдържа отчет за научноизследователската дейност, включително за изпълнението на целите и задачите, определени в Националната стратегия за научни изследвания.

**Препоръката е изпълнена.**

**ЗАКЛЮЧЕНИЕ**

На министъра на образованието и науката са дадени общо 21 препоръки, от които препоръка 1.1. е с 3 подпрепоръки, препоръка 1.2. – с 7 подпрепоръки, препоръка 1.8 – с 8 подпрепоръки и препоръка 18 – с 4 подпрепоръки. От общо 39 препоръки и подпрепоръки са изпълнени са общо 24, 4 препоръки са в процес на изпълнение, 1 подпрепоръка е частично изпълнена, 4 препоръки и 3 подпрепоръки не са изпълнени, а 1 препоръка и 2 подпрепоръки са неприложими или с отпаднало значение.

На управителя на ФНИ са дадени общо 4 препоръки, от които 2 препоръки са изпълнени, 1 препоръка е частично изпълнена и 1 - не е изпълнена.

От препоръките на председателя на БАН, 1 препоръка е изпълнена и 1 - е неизпълнена.

**ОПИС НА ОДИТНИТЕ ДОКАЗАТЕЛСТВА**

|  |  |  |
| --- | --- | --- |
| **№** | **Доказателства** | **Брой листа** |
| 1. | Писма от председателя и заместник председателя на БАН относно изпълнение на препоръки, вх. №№ 13-00-2 от 01.07. 2015 г. и 13-00-2 от 07.07. 2015 г. на СП | 2 |
| 2. | Писмо изх. № 94-217 от 25.02017 г. относно предоставени наинформация от МОН на одитния екип с приложения- одитни доказателства | 1 |
| 2.1. | Писмо изх. № 02/2 от 25.01.2017 г. относно предоставени наинформация от МОН на одитния екип с приложения- одитни доказателства | 1 |
| 2.2. | План на МОН за изпълнение на препоръките -2 бр. | 24 |
| 3. | Формуляри за оценка на изпълнението на длъжността от висшите държавни служители, служители заемащи ръководни длъжности и експертни длъжности с аналитични/контролни функции – 13 бр. | 22 |
| 4. | Проект Вътрешни правила за организацията на дейността на дирекция „Наука“ в съответствие с УП на МОН | 6 |
| 5. | Доклад № 80-810 от 27.04.2016 г. на заместник министър относно картата за наличната н.и.инфраструктура | 3 |
| 6. | Заповед № РД-09-1922 от 13.12.2016 г. за утвърждаване на вътрешни правила за оборота на електронни документи в МОН | 2 |
| 6.1. | Вътрешни правила за оборота на електронни документи в МОН | 30 |
| 7. | Общи насоки и методика за оценка по процедура „ Конкурси за проекти по програми за двустранно сътрудничество -2016 г.“ | 20 |
| 8. | Доклад № 80-109 от 07.02.2017 г. на зам.министър за актуализацията на НПК | 9 |
| 8.1 | Доклад на инспектората с вх. № 8002-3 от 24.01.2017 г. | 5 |
| 9. | Заповед № РД09-1673 от 25.10.2016 г. за утвърждаване на Правила за регламентиране на координацията и взаимодействието между МОН и ФНИ, свързани с процедурата по предоставяне на националното съфинансиране при участие на български колективи в научни проекти, по 7РП на ЕС | 1 |
| 9.1. | Правила за регламентиране на координацията и взаимодействието между МОН и ФНИ, свързани с процедурата по предоставяне на националното съфинансиране при участие на български колективи в научни проекти, по 7РП на ЕС | 14 |
| 9.2. | Писмо № 1106-47 от 15.11.2016 г. до ФНИ за предоставяне на правилата | 1 |
| 10. | Заповед № РД09-967 от 16.07.2015 г. | 2 |
| 11. | Заповед № РД09-1105 от 10.08.2015 г. за утвърждаване на правила за дейността на Националната контактна мрежа и представителите на Програмните комитети на РП „Хоризонт 2020“ | 1 |
| 11.1. | Правила за дейността на Националната контактна мрежа и представителите на Програмните комитети на РП „Хоризонт 2020“ | 5 |
| 11.2. | Заповед № 1272 от 08.09.2015 г. | 1 |
| 12. | Решение на Министерски съвет № 900 от 25.10.2016 г. за одобряване на обновена Национална стратегия за развитие на научните изследвания 2025, приемане на Оперативен план за изпълнение за периода 2017-2020 и предложение до Народното събрание за приемане на обновената Национална стратегия за развитие на научните изследвания 2025. | 2 |
| 13. | Доклад, № 80-1676 от 09.12.2015 г., на зам.министър от подготовко на годишен доклад за състоянието и развитието на научните изследвания в научните организации и ВУ. | 4 |
| 13.1. | Доклад, № 80810-39 от 06.02.2017 г. на директора на дирекция Наука относно подготовко на годишен доклад за състоянието и развитието на научните изследвания в научните организации и ВУ. | 3 |
| 14. | Анализ на състоянието националната научна система, МОН | 6 |
| 15. | Доклад, № 80-85 от 31.01.2017 г.на зам.министър относно провеждане на заседание на Европейския комитет за бъдещи ускорители (ECFA) в София | 3 |
| 16. | Наредба за условията и реда за оценката, планирането, разпределението и разходването насредствата от ДБ за финансиране на присъщата на държавните ВУ научна и художественотворческа дейност | 10 |
| 17. | Доклад № 80-1188/28.09.2015 г. от зам.министър на образованието относно: Прехвърляне на дейността по финансиране на проекти по Програма COST към ФНИ | 4 |
| 17.1 | Доклад № 80-1188/28.10.2015 г. от зам.министър на образованието относно: Прехвърляне на дейността по финансиране на проекти по Програма COST към ФНИ | 2 |
| 17.2. | Доклад № 80810-121/04.04.2016 г. от директор на дирекция „Наука“ относно: Промяна в отговорностите на дирекция „Наука“ по отношение на Рамковата програма на ЕС в областта на научните изследвания и иновациите (Седма рамкова програма) | 3 |
| 17.3 | Приемателно-предавателен протокол за предаване на досиетата по Седма рамкова програма от МОН във ФНИ - 2; e-mail от 04.11.2016 - 2 | 4 |
| 17.4. | Инвентарен опис | 52 |
| 18. | Писмо до директора на дирекция Наука, изх.№ 80812-253 от 16.12.2016 г.; писмо №80810-297 от 06.12.2016 г.до дирекция Правна | 3 |
| 19. | Писмо № 80810-297 от 16.01.2017 г. до директора на дирекция ССД | 1 |
| 20. | Заповед № РД09-1659 от 11.11.2015 г. за определяне състава на Националната контактна мрежа, Хоризонт 2020 | 5 |
| 20.1. | Доклад до министъра № 808102-33 от 03.11.2015 г. относно актуализиране на Националната контактна мрежа, Хоризонт 2020 | 6 |
| 20.2. | Заповед № РД09-576 от 03.05.2016 г. за определяне състава на Програмните комитети, Хоризонт 2020 | 4 |
| 21. | Политики и инструменти за изпълнение на ИСИС 2014-2020 и Оперативен план за изпълнение на Националната стратегия за развитие на научните изследвания 2025. |  |
| 22. | Договор № Д001/93 от 18.05.2015 г. за възлагане на обществена поръчка с предмет „Разработване на специализиран софтуер „Регистър за кандидатстване и управление на проекти във ФНИ“ | 6 |
| 22.1. | Окончателен доклад по Договор № Д001/93 от 18.05.2015 г. за възлагане на обществена поръчка с предмет „Разработване на специализиран софтуер „Регистър за кандидатстване и управление на проекти във ФНИ“, представен с писмо вх.№26/140 от 12.12.2015 г. | 11 |
| 22.2. | Протокол №1/11.12.2015 г. от заседание на работна група сформирана със заповед № РД 01/73/10.12.2015 за извършване на проверка и и приемане на изпълнението по Договор № Д001/93 - единодушно решение за приемане изпълнението по договора. | 6 |
| 22.3. | Приемо-предавателен от протокол 12.12.2015 г., за приемане в експлоатация на продукта по Договор № Д001/93 с приложени към него 3 бр. приемо-предавателни протоколи за софтуерния код, за детайлни спецификации и за експлоатационна документация. | 7 |
| 23. | Заповед на управителя на ФНИ № РД01-53 от 16.01.2015 г. и диск |  |
| 24. | Правила за провеждане на конкурс за управител на ФНИ, приети с Протокол №22/14.06.2016 г. от заседание на Изпълнителния съвет на ФНИ | 9 |
| 25. | Правила за определяне на членове на НЕК, приети с Протокол №30/12.08.2016 г. от заседание на Изпълнителния съвет на ФНИ | 5 |
| 26. | Указания за отчитане на договорите за предоставяне на национално съфинансиране за участие на български колективи в утвърдени акции по програма COST и Указания за отчитане на договорите за „Процедура за подкрепа на международни научни форуми, провеждани в РБ“, приети с Протокол №31/19.08.2016 г. от заседание на Изпълнителния съвет на ФНИ | 7 |
| 27. | Правила за държавна помощ и правилото de minimis в конкурсите на ФНИ, приети с Протокол №35/13.09.2016 г. от заседание на Изпълнителния съвет на ФНИ | 8 |
| 28. | Правила за работа на ВНЕК, приети с Протокол №36/16.09.2016 г. от заседание на Изпълнителния съвет на ФНИ | 19 |
| 28.1. | Публикувани на интернет-страницата на ФНИ на 12.11.2016 г. за обществено обсъждане „Правила за допустимите разходи на различните видове конкурси и указания за изразходване и отчитане на средствата, предоставени от ФНИ“, изготвени от Работна група от експерти, определени от ИС на ФНИ с Протокол №36/16.09.2016 *Разработеният документ е публикуван на следния адрес:*[*ФНИ - правила финанси 2016г.*](https://www.fni.bg/sites/default/files/documents/12_2016/FNI-Pravila_finansi_2016.pdf)*Предложения по документа могат да се изпращат до 6.01.2017 г. на адрес:*[*fni-konkursi@mon.bg*](mailto:fni-konkursi@mon.bg) | 14 |
| 29. | Процедура по определяне на оценители на проектни предложения, приета с Протокол №38/07.10.2016 г. | 2 |
| 30. | Заповед №РД01/48/27.09.2016 г. за определяне на комисия и Протокол-опис на документи при промяната на управителя на ФНИ | 4 |
| 30.1. | Заповед №РД01/61/12.09.2016 г. За назначаване на комисия и Приемо-предавателен протокол за предаване на технически средства и документация при смяната на ИС на ФНИ | 8 |
| 31. | Електронно писмо с отговор относно меморандума и Меморандум за сътрудничествоот 2012 г. | 3 |

**ОПИС НА ПРИДРУЖАВАЩИТЕ ДОКЛАДА ДОКУМЕНТИ**

|  |  |  |
| --- | --- | --- |
| **№** | **Документ** | **Брой листа** |
| 1. | Заповед № ПК-03-01-001 от 20.01.2017 г. | 1 |
| 2. | Разписка за връчена заповед на Главния секретар на МОН | 1 |
| 3. | Разписка за връчена заповед на Управителя на ФНИ | 1 |
|  | Декларации по чл. 42, ал. 2 от Закона за Сметната палата | 2 |
|  | Писмо до МОН с въпроси за изпълнение на препоръките | 1 |
|  | Писмо до ФНИ с въпроси за изпълнение на препоръките | 1 |
|  | РД-ПК-1 от 06.02.2017 г. | 7 |
|  | РД-ПК-2 от 07.02.2017 г. | 6 |
|  | Електронна кореспонденция с МОН за обсъждане на проекта на доклада | 1 |
|  | Проект на доклад за резултатите от осъществения последващ контрол за изпълнение на препоръките | 13 |
|  | Опис на одитни доказателства от № 1 до № 31 |  |

**Препис извлечение**

**ПРОТОКОЛ № 11**

от извънредно заседание на Сметната палата, проведено на 28.03.2017 г.

На заседанието присъстваха: Цветан Цветков, председател на Сметната палата, Горица Грънчарова-Кожарева и Тошко Тодоров, заместник-председатели на Сметната палата и членове проф. Георги Иванов и Емил Евлогиев.

|  |  |
| --- | --- |
| Приети одитни доклади | Мотиви при гласуване „против“ |
| **По т. 3:**  Доклад за резултатите от контрола за изпълнение на препоръките по Одитен доклад  № 0700010614 за извършен одит „Изпълнение на Националната стратегия за научни изследвания“, за периода от 01.08.2011 г. до 31.12.2014 г. в Министерство на образованието и науката, Фонд „Научни изследвания“ и Българска академия на науките.  Начин на гласуване:  Цветан Цветков, председател на СП – за  Горица Грънчарова-Кожарева, зам.-председател на СП – за  Тошко Тодоров, зам.-председател на СП – за  Проф. Георги Иванов, член на СП – за  Емил Евлогиев, член на СП – за  Против - 0 | …………………………………… |

1. Одитно доказателство № 1 [↑](#footnote-ref-1)
2. Одитно доказателство № 2д [↑](#footnote-ref-2)
3. [www.mon.bg](http://www.mon.bg) , ЗННИ, последни изменения и допълнения в ДВ, бр. 16 от 26.02.2016 г. [↑](#footnote-ref-3)
4. Чл. 13, ал. 2 от ЗННИ [↑](#footnote-ref-4)
5. <http://eur-lex.europa.eu/legal-content/BG/TXT/?uri=celex:52014XC0627(01)> [↑](#footnote-ref-5)
6. [www.mon.bg](http://www.mon.bg) , Чл.1 от ПНОНИД [↑](#footnote-ref-6)
7. Чл.12 от ПНОНИД [↑](#footnote-ref-7)
8. [www.fni.bg](http://www.fni.bg) , обн. ДВ. бр.41 от 31 Май 2016 г., Чл.13, т.11 от Правилника на ФНИ [↑](#footnote-ref-8)
9. ДВ, бр. 83 от 2010 г. [↑](#footnote-ref-9)
10. Издаден от министъра на образованието и науката, обн., ДВ, бр. 41 от 31.05.2016 г. [↑](#footnote-ref-10)
11. чл. 91, ал. 1 [↑](#footnote-ref-11)
12. чл.91, ал. 2 [↑](#footnote-ref-12)
13. Чл.37, ал. 2 [↑](#footnote-ref-13)
14. Чл. 37, ал.1, т.2 и ал.4 [↑](#footnote-ref-14)
15. Чл.48,ал.2 [↑](#footnote-ref-15)
16. Чл.8 от Правилника на ФНИ [↑](#footnote-ref-16)
17. Чл. 13, ал. 2 от ЗННИ [↑](#footnote-ref-17)
18. <http://eur-lex.europa.eu/legal-content/BG/TXT/?uri=celex:52014XC0627(01)> [↑](#footnote-ref-18)
19. Одитно доказателство № 3 [↑](#footnote-ref-19)
20. Одитно доказателство № 4 [↑](#footnote-ref-20)
21. Издаден от МОН, изм. и доп. в ДВ, бр.100 от 16.12.2016 г. [www.nacid.bg](http://www.nacid.bg) [↑](#footnote-ref-21)
22. чл.11а от Устройствения правилник на НАЦИД [↑](#footnote-ref-22)
23. Чл. 6 от ПФНИ [↑](#footnote-ref-23)
24. Одитно доказателство № 5 .; <http://vsmap.mon.bg/mon/>; <http://horizon2020.mon..bg> [↑](#footnote-ref-24)
25. Одитно доказателство № 6 [↑](#footnote-ref-25)
26. Одитно доказателство № 7 [↑](#footnote-ref-26)
27. чл. 46 т. 21 от Устройствения правилник на МОН [↑](#footnote-ref-27)
28. чл. 46 т. 22 от Устройствения правилник на МОН [↑](#footnote-ref-28)
29. Одитно доказателство № 8 [↑](#footnote-ref-29)
30. Одитно доказателство № № 2 и 8 [↑](#footnote-ref-30)
31. Одитно доказателство № 9 [↑](#footnote-ref-31)
32. Одитно доказателство № 10 [↑](#footnote-ref-32)
33. Одитно доказателство № 11 [↑](#footnote-ref-33)
34. Одитни доказателства №№ 12 и 21 [↑](#footnote-ref-34)
35. Одитно доказателство № 13 и 2 [↑](#footnote-ref-35)
36. Одитно доказателство № 12 [↑](#footnote-ref-36)
37. Одитно доказателство № 21 [↑](#footnote-ref-37)
38. Чл. 29. (1) от Правилника на ФНИ [↑](#footnote-ref-38)
39. Одитно доказателство № 14 [↑](#footnote-ref-39)
40. Одитно доказателство №№ 2 и 15 [↑](#footnote-ref-40)
41. Одитно доказателство № 16 [↑](#footnote-ref-41)
42. Одитно доказателство № 17 [↑](#footnote-ref-42)
43. Одитно доказателство № 9 [↑](#footnote-ref-43)
44. Издаден от Министерството на образованието и науката, обн. ДВ. бр.41 от 31 Май 2016г. [↑](#footnote-ref-44)
45. Одитно доказателство № 9 [↑](#footnote-ref-45)
46. Одитно доказателство № 20 [↑](#footnote-ref-46)
47. Одитно доказателство № 18 [↑](#footnote-ref-47)
48. Одитно доказателство № 19 [↑](#footnote-ref-48)
49. Договор № Д001/93 от 18.05.2015 г. [↑](#footnote-ref-49)
50. Одитно доказателство № 22 [↑](#footnote-ref-50)
51. Заповед № РД 01/53 от 18.06. 2015 г. [↑](#footnote-ref-51)
52. Одитно доказателство № 23 [↑](#footnote-ref-52)
53. Одитно доказателство № 24 [↑](#footnote-ref-53)
54. Одитно доказателство № 25 [↑](#footnote-ref-54)
55. Одитно доказателство № 26 [↑](#footnote-ref-55)
56. Одитно доказателство № 27 [↑](#footnote-ref-56)
57. Одитно доказателство № 28 [↑](#footnote-ref-57)
58. Одитно доказателство № 29 [↑](#footnote-ref-58)
59. Одитно доказателство № 30 [↑](#footnote-ref-59)
60. Одитно доказателство № 31 [↑](#footnote-ref-60)
61. [www.bas.bg](http://www.bas.bg), т. 6 Изпълнение на НСНИ 2020. Дейности и резултати [↑](#footnote-ref-61)
62. [www.pаrliament.bg](http://www.pаrliament.bg) т. 6 Изпълнение на НСНИ 2020. Дейности и резултати [↑](#footnote-ref-62)